17. ΝΟΜΟΣ υπ' αριθ. 419 της 2/4 Αυγ. 1943 Περί καταργήσεως του Α.Ν. 1472/1938 "περί αναθεωρήσεως συμβάσεων ηλεκτροφωτισμού και παροχής ηλεκτρικής ενεργείας". Εκυρώθη δια της υπ' αριθ. 300/1946 πράξεως Υπ. Συμβουλίου και του Ν.Δ. 2694/1953. Άρθρον μόνον.-1.Ο Α.Ν. 1472/1938 "περί αναθεωρήσεως συμβάσεων ηλεκτροφωτισμού και παροχής ηλεκτρικής ενεργείας" και τα βάσει των άρθρ. 1 και 2 αυτού εκδοθέντα Β.Δ/τα από 31 Δεκ. 1938 και 28 Απρ. 1939 καταργούνται καθ' όλας αυτών τας διατάξεις. 2.Συμβαλλόμενοι Δήμοι ή Κοινότητες και οι ανάδοχοι αυτών, ων αι συμβάσεις αναθεωρήθησαν κατ' εφαρμογήν του Α.Ν. 1472/1938, επανέρχονται από της ισχύος του παρόντος εις τας προ της τοιαύτης αναθεωρήσεως καταρτισμένας και μεταξύ αυτών ισχυούσας συμβάσεις, ως αύται τροποποιούνται, συμπληρούνται και ρυθμίζονται υπό των από 30 Απρ. 1941 και εντεύθεν ισχυσάντων περί της λειτουργίας των εν Ελλάδι επιχειρήσεων παραγωγής και διανομής ηλεκτρικής ενεργείας Ν.Δ/των και Υπουργικών αποφάσεων. 3.Συμβαλλόμενοι ή τρίτοι θεωρούντες εαυτούς ως ζημιωθέντας εκ της ενεργηθείσης δυνάμει του Α.Ν. 1472/38 και των βάσει τούτου εκδοθέντων Β.Δ/των αναθεωρήσεως ή εκ της δια του παρόντος καταργήσεως αυτών ουδεμιάς δικαιούνται αποζημιώσεως και ουδεμίαν δύνανται να εγείρωσιν απαίτησιν έναντι αλλήλων ή έναντι του Δημοσίου. 4.Η ισχύς του παρόντος Νόμου άρχεται από της δημοσιεύσεως αυτού εις την Εφημερίδα της Κυβερνήσεως. 